கேள்வி: பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை குறித்து விரிவாக சொல்லுங்கள்.
பதில்: ஆறாவது மதிப்பீட்டு அறிக்கை (AR6) (''IPCC Sixth Assessment Report'') என்பது ஐக்கிய நாடுகள் அவை பருவநிலை மாற்றத்துக்கான பன்னாட்டு அரசுக் குழு அறிக்கைகள் தொடரின் ஆறாவது அறிக்கை ஆகும். இந்த அறிக்கை புவி வெப்பமயமாதல் மற்றும் பருவநிலை மாற்றம் குறித்த அறிவியல், தொழில்நுட்ப, மற்றும் சமூக-பொருளாதார தகவல்களை மதிப்பிடும் நோக்கம் கொண்டது ஆகும். மொத்தம் 234 விஞ்ஞானிகள் இறுதி அறிக்கையில் பங்களித்துள்ளனர். பணிக்குழு 1 ''காலநிலை மாற்றத்தின்'' ''இயற்பியல் அறிவியல் அடிப்படையை'' 9 ஆகஸ்ட் 2021 அன்று வெளியிட்டது. இந்த அறிக்கையை உருவாக்கியதில் பங்கு பெற்ற 234 அறிஞர்கள் 14,000 க்கும் மேற்பட்ட அறிவியல் ஆவணங்களிலிருந்து 3,949 பக்க அறிக்கையை உருவாக்கினர். இந்த அறிக்கைக்கு 195 அரசுகள் ஒப்புதல் அளித்தன. கொள்கை வகுப்பாளர்களுக்கான சுருக்கம் விஞ்ஞானிகளால் உருவாக்கப்பட்டு 6 ஆகஸ்ட் 2021 வரையிலான ஐந்து நாட்களில் அரசாங்கங்களால் வரிக்கு வரி ஒப்புக்கொள்ளப்பட்டது.
கேள்வி: பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை - ''காலநிலை மாற்றத்தின்'' ''இயற்பியல் அறிவியல் அடிப்படை'' குறித்து விரிவாக சொல்லுங்கள்.
பதில்: படிமம்:GSTA_1850-2019.png ''காலநிலை மாற்றத்தின்'' ''இயற்பியல் அறிவியல் அடிப்படையிலான'' பணிக்குழு 1 அறிக்கை, மனித பசுமை இல்ல வாயு உமிழ்வின் காரணங்கள் மற்றும் விளைவுகள் குறித்த காலநிலை அறிவியலின் அடிப்படையான ஒருமித்த கருத்தை மையமாகக் கொண்டது. இது 9 ஆகஸ்ட் 2021 இல் வெளியிடப்பட்டது. முந்தைய மதிப்பீடுகளுடன் ஒப்பிடுகையில், இந்த அறிக்கையில் காலநிலை மாற்றத்தின் பிராந்திய விளைவுகள் பற்றிய விரிவான விவரங்கள் அடங்கியுள்ளன. எனினும் கிழக்கு மற்றும் மத்திய வட அமெரிக்காவின் காலநிலை மாற்றம் குறித்து அதிக ஆய்வுகள் தேவைப்படுகின்றன. 2100-இல் கடல் மட்ட உயர்வு 1/2 மீட்டர் முதல் ஒரு மீட்டர் அளவுடையதாக இருக்கலாம். எனினும், இரண்டு முதல் ஐந்து மீட்டர்கள் உயர்வு இருக்கலாம் என்ற யூகம் நிராகரிக்கப்படவில்லை, ஏனெனில், பனிக்கட்டி உருகுதலின் உறுதியற்ற செயல்முறைகள் இன்னும் சரியாக புரிந்து கொள்ளப்படவில்லை. வளிமண்டலத்தில் கார்பனீராக்சைடின் அளவு ஒவ்வொரு முறை இரட்டிப்பாதலுக்கும் காலநிலை உணர்திறன் 2.5 முதல் 4 டிகிரி செல்சியஸ் வரை இருக்கலாம் என அறிக்கை சுட்டிக்காட்டுகிறது. புவிசார் அரசியல் முதல் முறையாக காலநிலை மாதிரிகளில் சேர்க்கப்பட்டுள்ளது. ஐந்து பகிரப்பட்ட சமூக பொருளாதார பாதைகள், பகிரப்பட்ட சமூக பொருளாதார பாதை 1 -1.9 என்பது 1.5 ° செல்சியசிற்குக் கீழாக வெப்பமடையும் சூழலை மக்கள் எப்படி மாதிரியாகக் கொள்வது என்பது ஒரு புதிய பாதையாகும். அறிக்கை 1.5 ° செல்சியசு மற்றும் 5 ° செல்சியசுக்கு இடையில் சாத்தியமான வெப்பநிலை உயர்வு வரம்பைக் குறைக்கிறது. 2040 க்கு முன்னர் 1.5 ° செல்சியசு உயர்வை அடைய வாய்ப்புள்ளது. முந்தைய பருவநிலை மாற்ற பன்னாட்டு அறிக்கைகளை விட கூட்டு தாக்கங்களின் அச்சுறுத்தல்கள் அதிகமாக மதிப்பிடப்படுகின்றன. புகழ்பெற்ற வளைப்பந்தாட்ட மட்டை வரைபடம் நீட்டிக்கப்பட்டுள்ளது. தீவிர வானிலை வெப்பநிலைக்கு ஏற்ப அதிகரிக்கும் மற்றும் ஒன்றோடொன்று கலந்திணைவதால் உருவாகும் தீவிர வானிலை நிகழ்வுகள் சமூகத்தில் அதிக தாக்கத்தை ஏற்படுத்தும். உலகளாவிய கார்பன் உமிழ்வு மதிப்பீடு 1.5 டிகிரி செல்சியசுக்குக் கீழ் இருக்க 500 பில்லியன் அதிக டன் பைங்குடில் வளிமம் போதுமானதாக இருக்கும் என மதிப்பிடப்பட்டுள்ளது. இதற்கு 2050 க்கு முன்பு உலகம் முழுவதும் நிகர சுழியமாக இருக்க வேண்டும். மீத்தேன் உமிழ்வை வேகமாக குறைப்பது மிகவும் முக்கியம் என்று இந்த அறிக்கை கூறுகிறது.
கேள்வி: பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை - வரவேற்பு பற்றி விளக்கவும்.
பதில்: செயற்குழு 1 இன் அறிக்கை 2021 ஐக்கிய நாடுகள் பருவநிலை மாற்ற மாநாட்டில் தாக்கத்தை ஏற்படுத்தும் என்று எதிர்பார்க்கப்படுகிறது.
கேள்வி: பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை - ஐக்கிய நாடுகள் பற்றி விளக்கவும்.
பதில்: ஐ.நா.வின் பொதுச் செயலாளர் அந்தோனியோ குத்தேரசு, இந்த அறிக்கையை "மனிதகுலத்திற்கான குறியீடு" என்று அழைத்தார்.